Subject: Küsimus välisreiside statistika riikide loetelu kohta
From: Aleksandr Michelson - MKM <[email-masked]>
To: Tarass Snitsarenko <[email-masked]>
Cc: Asmik Tsaturjan <[email-masked]>
Date: Mon, 31 Aug 2026 13:15:52 +0000

Tere, Tarass!

Sooviksime täpsustada Eesti Panga välisreiside statistikas kasutatava riikide loetelu koostamise põhimõtteid.

Välisreiside statistika tabelis „Mitteresidentide reisid Eestisse“ ei ole praegu eraldi riigina välja toodud Ungarit. Samas tabelis „Eesti residentide välisreisid“ on Ungari eraldi riigina olemas ning 2026. aasta I ja II kvartali kohta on seal ka arvestatav hulk reise.

Palume selgitada:

  *
mille alusel otsustatakse, millised riigid tuuakse välisreiside statistika tabelites eraldi välja ja millised kajastuvad real „Ülejäänud riigid“;
  *
kui sageli riikide loetelu üle vaadatakse ning milliste näitajate või kriteeriumide alusel seda muudetakse;
  *
kas „Mitteresidentide reisid Eestisse“ tabeli riikide loetelu täiendamisel võiks praeguste andmete põhjal olla juba põhjendatud Ungari lisamine eraldi riigina.

Küsimus jõudis meieni ETFLi kaudu. Küsimuse esitanud kontaktisiku e-posti aadress on lisatud käesoleva kirja koopiasse.

Täname ette selgituse eest.

Lugupidamisega

Aleksandr

***

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176